Borghild Niskin

Borghild Solveig Niskin (Hansen-) (født 19. februar 1924 i Hole, død 18. januar 2013)http://www.langrenn.com/borghild-niskin-er-dacd.5154393-1743.html var en norsk alpinist. Niskin hadde 17 NM-titler, og deltok i tre olympiske vinterleker.

Hun debuterte i olympisk sammenheng under OL 1948 i St. Moritz, hvor hun sammen med Laila Schou Nilsen utgjorde Norges damelag. Hun oppnådde sin beste plassering i slalåm (19.-plass). Langt bedre gikk det fire år senere, under OL 1952 på hjemmebane i Oslo. Hun ble beste norske deltaker med sjetteplass i storslalåm og ellevteplass i slalåmrennet.

Hun fulgte opp med nye gode resultater under OL 1956 i sin tredje OL-deltakelse i Cortina d'Ampezzo. Med åtte tidels sekunder opp til bronsevinneren Dorothea Hochleitner ble hun nummer 7 i storslalåm. Hun ble nummer fem i kombinasjonsøvelsen, som bare talte som VM-øvelse.

For disse prestasjonene ble hun som første kvinne i historien tildelt Holmenkollmedaljen i 1956 (sammen med Arnfinn Bergmann og Arne Hoel).

 Referanser 

 Eksterne lenker 

  Skiforeningens prisvinnerliste over Holmenkollmedaljen i PDF-format

Kategori:Norske alpinister
Kategori:Vinnere av Holmenkollmedaljen
Kategori:Deltakere for Norge under Vinter-OL 1948
Kategori:Alpinister under Vinter-OL 1948
Kategori:Deltakere for Norge under Vinter-OL 1952
Kategori:Alpinister under Vinter-OL 1952
Kategori:Deltakere for Norge under Vinter-OL 1956
Kategori:Alpinister under Vinter-OL 1956